laion/Wikipedia-Exotic huggingface dataset:
סויוז TMA-17M

סויוז TMA-17M (ברוסית:Союз TMA-17M) היא חללית סויוז ששוגרה לחלל ב-22 ביולי 2015 מקוסמודרום בייקונור ונחתה ב-11 בדצמבר 2015. החללית שוגרה למפגש עם תחנת החלל הבינלאומית כשעל סיפונה 3 אנשי צוות שהתווספו למשלחת מס' 44 לתחנת החלל הבין-לאומית. רוסיה אולג קונוננקו - מפקד יפן קימיה יואי - מהנדס טיסה ארצות הברית צ'ל לינדגרן - מהנדס טיסה רוסיה יורי מלנצ'נקו - מפקד בריטניה טימותי פיק - מהנדס טיסה ארצות הברית טימותי קופרה - מהנדס טיסה בגלל תקלות שהתרחשו במשגרים רוסים באביב 2015, שיגור החללית נדחה בחודשיים. חללית "סויוז TMA-17M" שוגרה ב-22 ביולי 2015 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה. החללית התחברה למודול "ראסווט" של תחנת החלל הבין-לאומית כעבור 6 שעות. באותה עת בתחנת החלל שהתה משלחת מס' 44 בפיקוד גנאדי פדאלקה. צוות החללית הצטרף למשלחת מס' 44 לתחנת החלל הבין-לאומית שהחלה לפעול ב-11 ביוני. בהמשך הם עברו למשלחת מס' 45 "סויוז TMA-17M" נשארה מחוברת לתחנת החלל כחללית חירום. ב-11 בדצמבר 2015 החללית התנתקה מתחנת החלל וחזרה לכדור הארץ. הנחיתה בוצע ללא בעיות מיוחדות וחללית נחתה בשטח קזחסטן. עם ניתוק החללית מתחנת החלל החלה לפעול משלחת מס' 45 לתחנת החלל הבין-לאומית. מדיה וקבצים בנושא סויוז TMA-17M בוויקישיתוף מידע על הטיסה תיאור המשימה
משלחת מס' 43 לתחנת החלל הבין-לאומית

משלחת מס' 43 (באנגלית: Expedition 43) הייתה משלחת לתחנת החלל הבין-לאומית שפעלה מ-11 במרץ 2015 ועד ל-11 ביוני 2015. מפקד המשלחת היה טרי ורטס מארצות הברית. המשלחת פעלה במשך 91 ימים. פעילות המשלחת החלה ב-11 במרץ 2015 עם עזיבת חללית סויוז TMA-14M בה היה מפקד המשלחת מס' 42 ברי וילמור וחלק מצוותו. באותה עת בתחנת החלל נותרו 3 אנשי צוות. במשך פעילות המשלחת לתחנת החלל הייתה מחוברת חללית אספקה פרוגרס M-26M שהגיע ב-17 בפברואר 2014 והייתה התחברה למודול "זבזדה". על החללית היו 2,370 ק"ג אספקה וציוד. היא התנתקה מתחנת החלל באוגוסט 2015. ב-28 במרץ לתחנת החלל הגיע חללית סויוז TMA-16M שהתחברה למודול "ראסווט". צוות המשלחת גדל ל-6. סקוט וקורניינקו החלו שהות בתחנת החלל שהייתה מתוכננת לשנה. ב-17 באפריל 2015 בעזרת זרוע רובוטי קנדארם2 צוות לכד חללית מטען מדגם דרגון C108 שביצע משימה SpaceX CRS-6. בהמשך חללית מטען חוברה למודול הרמוני של תחנת החלל וצוות החל בפירוק הציוד בהיקף של כ-1,898 ק"ג שהגיע עם החללית. עם החללית לתחנת החלל הגיע לוויין Arkyd-3 של חברת Planetary Resources (שוחרר למסלול ב-16 ביולי), Centennial-1 (שוחרר ב-15 ביולי) ו-14 לוויינים מסדרת Flock-1e של חברת Planet Labs (שוחררו למסלול במהלך 13 ביולי-16 ביולי). כל הלוויינים שחוררו למסלול על ידי משלחת מס' 44 לתחנת החלל הבין-לאומית. ב-21 במאי חללית אספקה עזבה את תחנת החלל לטיסת החזרה לכדור הארץ עם 1,248 ק"ג של מסמכים וציודים. חללית נחתה בהצלחה באותו יום. ב-2 באפריל בעזרת מדחפי חללית מטען "פרוגרס M-26M" בועצ עדכון גובה מסלול של תחנת החלל. ב-25 באפריל חללית מטען פרוגרס M-25 M התנתקה ממודול "פירס" ובוצע הורדה מהמסלול. היא הגיע ב-29 באוקטובר. ב-28 באפריל שוגרה חללית מטען פרוגרס M-27M. הקשר עם החללית אבד והיא עברה למסלול לא מתוכנן. הוחלט לבצע הורדתו מהמסלול. ב-18 במאי בעזרת מדחפי חללית מטען "פרוגרס M-26M" בועצ עדכון גובה מסלול של תחנת החלל. ב-27 במאי בוצע שינוי מיקום של מודול לוגיסטי רב תכליתי PMM ‏ ("Leonardo" לשעבר). הוא נותק ממודול "יוניטי" ובעזרת זרוע רובוטי חובר למודול "טרנקוויליטי". הדבר שיפר יכולות חיבור חלליות אספקה לתחנת החלל. חברי המשלחת ביצעו מספר רב של ניסויים מדעים בתחומים שונים. ב-11 ביוני שקאפלרוב, כריסטופורטי וורטס נכנסו לחללית "סויוז TMA-15M" וחזרו לכדור הארץ. אחריות על תחנת החלל הבין-לאומית עברה למשלחת מס' 44 לתחנת החלל הבין-לאומית. קורניינקו וסקוט עברו למשלחת החדשה ובכך החל שלב שני של שהותם השנתית בתחנת החלל. מדיה וקבצים בנושא משלחת מס' 43 לתחנת החלל הבין-לאומית בוויקישיתוף תיאור פעילות באתר רוסקוסמוס מידע מאתר נאס"א פעילות משלחת מס' 43 בתחנת החלל הבין-לאומית תיאור פעילות של הצוות הרוסי בתחנת החלל תיאור פעילות חללית אספקה פרוגרס M-25M תיאור פעילות חללית אספקה פרוגרס M-26M תיאור פעילות חללית אספקה פרוגרס M-27M תיאור פעילות של SpaceX CRS-6
גינת דובנוב

גינת דובנוב (פארק משפחת דן) היא גינה ציבורית הממוקמת במרכז תל אביב, ישראל, ושוכנת בחלקו האחורי של המשכן לאמנויות הבמה תל אביב. הפארק נקרא על שמו של שמעון דובנוב, היסטוריון, סופר יהודי-בלארוסי. הרחוב המשותף לשמו (רחוב דובנוב) מהווה את הגבול המערבי של הגן. משפחות צעירות, סטודנטים ובעלי כלבים מבקרים כדרך קבע בפארק. הגינה מכילה מתקני שעשועים ומתקני כושר. בגינה מדשאות, שבילי הליכה ומקומות ישיבה מוצלים. בגינה ספסל נתינה שהוא חלק ממיזם נתינה בחסות עיריית תל אביב, בו השכנים מחליפים ביניהם פריטים וכך מפחיתים צריכה ושומרים על הטבע. לעיתים מתקיימים בגינה חוגי צ'י קונג. מדיה וקבצים בנושא גינת דובנוב בוויקישיתוף סיבוב בגינת דובנוב עם אדריכל הנוף גדעון שריג פארק משפחת דן (גינת דובנוב) « קרן תל-אביב יפו, באתר telavivfoundation.org עוד מידע על מפת קיימות בעיר | ספסל נתינה גינת דובנוב, באתר Sviva_TLV_map גינת דובנוב - שיחור, באתר www.shichor.co.il (באנגלית)
הנרי וודס

הנרי וודס (באנגלית: Henry Woods;‏ 1764–1826) היה פוליטיקאי אמריקאי, שכיהן כחבר המפלגה הפדרליסטית בבית הנבחרים של ארצות הברית מטעם מחוז הקונגרס העשירי של פנסילבניה. הנרי וודס נולד בבדפורד בשנת 1764 למשפחה של קצין. הוא למד בבית ספר מקומי והמשיך ללימודי משפטים. בשנת 1792 הוא קיבל הרשאה לעסוק בתחום ופתח משרד פרטי. בשנת 1799 וודס נבחר לבית הנבחרים של ארצות הברית במקום דייוויד בארד. הוא כיהן בתפקיד עד לסיום הכהונה בשנת 1803. לאחר סיום התפקיד ודס חזר לבדפורד והמשיך לעסוק בנדל"ן ומשפטים. וודס נפטר בשנת 1826. אחיו הבכור ג'ון וודס היה חבר קונגרס של ארצות הברית החל משנת 1815. מדיה וקבצים בנושא הנרי וודס בוויקישיתוף הנרי וודס, באתר המדריך הביוגרפי של הקונגרס של ארצות הברית (באנגלית) ערך זה הוא קצרמר בנושא פוליטיקאים אמריקאים. אתם מוזמנים לתרום לוויקיפדיה ולהרחיב אותו.
כולם אומרים אני אוהב אותך

כולם אומרים אני אוהב אותך (באנגלית: Everyone Says I Love You) הוא סרט מוזיקלי אמריקאי משנת 1996 בכתיבה ובימוי של וודי אלן, עם וודי אלן, גולדי הון, אלן אלדה ונטשה ליון בתפקידים הראשים. זה סרטו היחד של אלן בסוגה קולנועית זו. כל השחקנים שרים פרט לגולדי הון לדרו ברימור שמדובבת. הקטעים המוזיקליים הם שירים משנת ה-20 וה-30 שעובדו במיוחד לסרט זה. הצילומים נערכו בניו יורק, פריז וונציה. השירים מלווים בקטעי ריקוד. יצחק פרלמן מנגן בסרט בליווית בתו נאוה. אלן שיבץ בסרט מחווה לאחים מרקס (Hooray for Captain Spaulding). הסרט קיבל ביקורות אוהדות אבל היה כישלון מסחרי. העלילה היא על משפחה מהמעמד הגבוה במנהטן והיא מסופרת על ידי אחת מבנות המשפחה. משפחת דנדרידג' גרה במנהטן האב בוב (אלן אלדה) הוא עורך דין אמיד והאם סטפי (גולדי הון) היא אשת יחסי ציבור ועוסקת בעיקר בשיפור תנאי האסירים בבית בכלא. דג'ונה המכונה די. ג'יי (נטשה ליון) היא בתה היחידה של סטפי מבעלה הראשון ג'ו ברלין (וודי אלן) הגר בפריז. בנוסף יש בבית את סקוט (לוקאס האס), סקיילר (דרו ברימור), לורה (נטלי פורטמן) וליין (גבי הופמן) ואביו הדמנטי של פול (פטריק קרנשו). סקיילר מאורסת להולדן ספנס (אדוארד נורטון), עורך דין מתחיל ממשפחה טובה. הוא שר לה just you, קונה לה טבעת יקרה ושם אותה כהפתעה בתוך גלידה והיא בולעת אותה. בבית החולים שרים להם הצוות והחולים את מה שמחכה להם בנישואין (making whoope). דג'ונה מקורבת מאד לאביה ומנסה לשדך לו נשים. ג'ו מכיר בפריז את וול סיידל (ג'וליה רוברטס), נשואה ומשועממת. הוא מבין שהיא אוהבת ריצה אמנות. הוא מתחיל לרוץ וכן קורא הרבה בתקווה שזה ימשוך אותה אליו. היא עוזבת את בעלה וג'ו פורח. הסבא מת וכולם מתכנסים בבית הלוויות ושרים על מהות החיים (my baby cares for me). סטפי מזמינה לביתה את העבריין צ'רלי פרי והוא שר לסקיילר (if i had you) והיא נמשכת אליו לזמן קצר אך לבסוף חוזרת להולדן. וול עוזבת את ג'ו. המשפחה מגיעה לפריז לחגוג כריסמס והוא רוקד עם סטפי ליד נהר הסן. "כולם אומרים אני אוהב אותך", במסד הנתונים הקולנועיים IMDb (באנגלית) "כולם אומרים אני אוהב אותך", באתר נטפליקס "כולם אומרים אני אוהב אותך", באתר AllMovie (באנגלית) "כולם אומרים אני אוהב אותך", באתר Rotten Tomatoes (באנגלית) "כולם אומרים אני אוהב אותך", באתר Box Office Mojo (באנגלית) "כולם אומרים אני אוהב אותך", באתר אידיבי "כולם אומרים אני אוהב אותך", תסריט הסרט באתר Scripts.com (באנגלית) "כולם אומרים אני אוהב אותך", במסד הנתונים הקולנועיים KinoPoisk (ברוסית) קדימון לסרט, באתר יוטיוב כולם אומרים אני אוהב אותך, באתר TCM עשר עובדות על הסרט, באתר יוטיוב just you, באתר יוטיוב just you בביצוע יצחק פרלמן ובתו, באתר יוטיוב סצנת בליעת טבעת הנישואין, באתר יוטיוב making whoopee, באתר יוטיוב my baby cares for me, באתר יוטיוב טים רות', באתר יוטיוב enjoy life, באתר יוטיוב הוריי לקפטן ספולדינג, באתר יוטיוב סצנת הריקוד ליד הסן - וודי אלן וגולדי הון, באתר יוטיוב
מוחמד עבאס (כדורגלן)

מוחמד עבאס אחמד עבדאללה אל-בלושי (בערבית: محمد عباس احمد عبدالله البلوشي, בתעתיק מדויק: מחמד עבאס אחמד עבדאללה אלבלושי; נולד ב-30 בספטמבר 2002 באיחוד האמירויות הערביות) הוא כדורגלן אמירתי המשחק בעמדת הקשר ההתקפי בקבוצת אל-עין מליגת העל של איחוד האמירויות הערביות ובנבחרת איחוד האמירויות. עבאס גדל במחלקת הנוער של אל-עין, והחל לשחק בקבוצה הבוגרת של המועדון בשנת 2021 במסגרת ליגת העל של איחוד האמירויות הערביות. ב-24 במרץ 2022 ערך עבאס את הופעת הבכורה שלו בנבחרת איחוד האמירויות הערביות, בהפסד 1-0 לנבחרת עיראק במסגרת מוקדמות מונדיאל 2022. נכלל בסגל נבחרת איחוד האמירויות הערביות לטורניר גביע אסיה 2023. אל-עין אליפות איחוד האמירויות הערביות (1): 2021/2022 גביע הליגה האמירתית (1): 2021/2022 מוחמד עבאס, ברשת החברתית אקס (טוויטר) מוחמד עבאס, באתר Soccerway AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
יחיא נאדר

יחיא נאדר מוסטפא א-שריף (בערבית: يحيى نادر مصطفى الشريف, בתעתיק מדויק: יחיא נאדר מצטפא אלשריף; נולד ב-11 בספטמבר 1998 באיחוד האמירויות הערביות) הוא כדורגלן אמירתי המשחק בעמדת הקשר האחורי בקבוצת אל-עין מליגת העל של איחוד האמירויות הערביות ובנבחרת איחוד האמירויות. נאדר גדל במחלקת הנוער של אל-עין, והחל לשחק בקבוצה הבוגרת של המועדון בשנת 2018 במסגרת ליגת העל של איחוד האמירויות הערביות. ב-7 ביוני 2022 ערך נאדר את הופעת הבכורה שלו בנבחרת איחוד האמירויות הערביות, בהפסד 2-1 לנבחרת אוסטרליה במסגרת מוקדמות מונדיאל 2022. נכלל בסגל נבחרת איחוד האמירויות הערביות לטורניר גביע אסיה 2023. אל-עין אליפות איחוד האמירויות הערביות (1): 2021/2022 גביע הליגה האמירתית (1): 2021/2022 יחיא נאדר, באתר Transfermarkt יחיא נאדר, באתר Soccerway AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
עבדאללה אידריס

עבדאללה אידריס (בערבית: عبد الله إدريس, בתעתיק מדויק: עבדאללה אדריס; נולד ב-16 באוגוסט 1999 באיחוד האמירויות הערביות) הוא כדורגלן אמירתי המשחק בעמדת הבלם בקבוצת אל-ג'זירה מליגת העל של איחוד האמירויות הערביות ובנבחרת איחוד האמירויות. אידריס גדל במחלקת הנוער של אל-ג'זירה, והחל לשחק בקבוצה הבוגרת של המועדון בשנת 2018 במסגרת ליגת העל של איחוד האמירויות הערביות. אידריס נכלל בסגל נבחרת איחוד האמירויות הערביות עד גיל 23 לטורניר גביע אסיה עד גיל 23 בשנת 2022, וערך שתי הופעות בטורניר. ב-25 במרץ 2023 ערך אידריס את הופעת הבכורה שלו בנבחרת איחוד האמירויות הערביות, בתיקו 0-0 נגד נבחרת טג'יקיסטן במשחק ידידות. נכלל בסגל נבחרת איחוד האמירויות הערביות לטורניר גביע אסיה 2023. אל-ג'זירה אליפות איחוד האמירויות הערביות (1): 2020/2021 הסופר קאפ האמירתי (1): 2021/2022 עבדאללה אידריס, באתר Transfermarkt עבדאללה אידריס, באתר Soccerway עבדאללה אידריס, באתר National Football Teams بعثة منتخبنا الأولمبي تصل طشقند באתר הרשמי של התאחדות הכדורגל של איחוד האמירויות הערביות, 30 במאי 2022 (בערבית) AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
ח'אלד אל-האשמי

ח'אלד אל-האשמי (בערבית: خالد الهاشمي, בתעתיק מדויק: ח'אלד אלהאשמי; נולד ב-18 במרץ 1997 באיחוד האמירויות הערביות) הוא כדורגלן אמירתי המשחק בעמדת הבלם בקבוצת אל-עין מליגת העל של איחוד האמירויות הערביות ובנבחרת איחוד האמירויות. אל-האשמי גדל במחלקת הנוער של בניאס, והחל לשחק בקבוצה הבוגרת של המועדון בשנת 2016 במסגרת ליגת העל של איחוד האמירויות הערביות. בסך הכל ערך 101 הופעות ליגה במדי המועדון, בהן הבקיע שער אחד. ב-1 ביולי 2023 חתם אל-האשמי באל-עין מליגת העל של איחוד האמירויות הערביות. ב-29 במאי 2022 ערך אל-האשמי את הופעת הבכורה שלו בנבחרת איחוד האמירויות הערביות, בתיקו 1-1 נגד נבחרת גמביה במשחק ידידות. נכלל בסגל נבחרת איחוד האמירויות הערביות לטורניר גביע אסיה 2023. ח'אלד אל-האשמי, באתר Transfermarkt ח'אלד אל-האשמי, באתר Soccerway ח'אלד אל-האשמי, באתר WorldFootball.net ח'אלד אל-האשמי, באתר National Football Teams ח'אלד אל-האשמי, באתר FootballDatabase.eu AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
פאביו לימה

פאביו וירז'יניו דה לימה (בפורטוגזית: Fábio Virginio de Lima, בערבית: فابيو فيرجينيو دي ليما, בתעתיק מדויק: פאביו פירג'יניו די לימא; נולד ב-30 ביוני 1993 באראסאז'י שבפאראיבה, ברזיל) הוא כדורגלן ברזילאי-אמירתי המשחק בעמדת הקשר ההתקפי בקבוצת אל-וסל מליגת העל של איחוד האמירויות הערביות ובנבחרת איחוד האמירויות. לימה שיחק בברזיל בקבוצות הבוגרות של ואסקו דה גאמה מליגת העל הברזילאית ואיקאסה ואתלטיקו גויאניינסה מליגת המשנה הברזילאית. ב-21 ביולי 2014 חתם לימה באל-וסל מליגת העל של איחוד האמירויות הערביות. בחודש פברואר 2020 קיבל לימה אזרחות אמירתית. ב-12 באוקטובר 2020 ערך לימה את הופעת הבכורה שלו בנבחרת איחוד האמירויות הערביות, בהפסד 2-1 לנבחרת אוזבקיסטן במשחק ידידות. ב-29 במרץ 2021 הבקיע את שער הבכורה שלו בנבחרת, בניצחון 6-0 על נבחרת הודו במשחק ידידות. נכלל בסגל נבחרת איחוד האמירויות הערביות לטורניר גביע אסיה 2023. פאביו לימה, באתר Transfermarkt פאביו לימה, באתר Soccerway פאביו לימה, באתר National Football Teams פאביו לימה, באתר FootballDatabase.eu Fabio Virginio de Lima Al Wasl's second foreign signing באתר The National, ‏ 21 ביולי 2014 (באנגלית) ليما يحصل على الجنسية الإماراتية באתר kooora, ‏ 2 בפברואר 2020 (בערבית) AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
מרחב לכיש

מרחב לכיש הוא אחד משלשת המרחבים במחוז הדרום של משטרת ישראל. מרחב לכיש חולש בדרום בשדרות, במזרח מורדות הר חברון, ואשדוד בצפון. מטה המרחב שוכן ברחוב הנביאים 4 ברובע י' באשדוד. מפקד המרחב הנוכחי הוא ניצב משנה רועי ולדמן. התחנה המרחבית נחנכה ב-2015, ומאז משמשת גם את העיר אשדוד לאחר שתחנת המשטרה הישנה ששכנה ברובע ה' נסגרה. מרחב לכיש מאגד 5 תחנות: יחידת הסיור המיוחדת (יס"מ) של משטרת מרחב לכיש ייעודה מתן מענה מבצעי מהיר לאירועי פח”ע ואירועים פליליים חריגים המצריכים התערבות של כוח מבצעי לוחם והגדלת נוכחות השוטרים בכדי לשמור על שלום הציבור. באוקטובר 2024, עם פרוץ מתקפת הפתע על יישובי עוטף עזה שוטרי יס”מ לכיש היו בין הראשונים להילחם במחבלים שחדרו לישראל בימי הלחימה הראשונים והיחידה קיבלה את האחריות לדאוג לניקוי העיר שדרות ממחבלים או כל איום ביטחוני אחר. מדיה וקבצים בנושא מרחב לכיש בוויקישיתוף הושלם פינוי מתחם תחנת המשטרה הישנה ברובע ה', באתר אשדוד אונליין, ‏9 במאי 2021 מרחבים ותחנות במחוז דרום, באתר משטרת ישראל עופר אשטוקר, שלום למפקד ניצב משנה רועי ולדמן נכנס רשמית לתפקיד מפקד מרחב לכיש, באתר אשדוד נט, ‏27 באפריל 2023
הר נרודנאיה

הר נרודנאיה (ברוסית: гора Народная), הידוע גם בשמות נרודה ופואנור, הוא הפסגה הגבוהה ביותר ברכס הרי אורל שברוסיה. הוא מתנשא לגובה של 1,894 מטר מעל פני הים. הוא ממוקם בגבול שבין מחוז חנטי ומנסי לבין רפובליקת קומי. שמו נובע ככל הנראה משמו של נהר נרודנה, שמקורו נמצא בהר. ההר הוא הנקודה הגבוהה ביותר ברוסיה האירופית שמחוץ לקווקז. הוא מתנשא מסביבתו לגובה של 1,772 מטר. פסגתו ממוקמת בקו פרשת המים של הרי אורל, המפריד בין אירופה לבין אסיה. נהר נרודה זורם מהפסגה לכיוון דרום-מזרח אל תוך הנהר אוב שבסיביר, ונהר קוסיו (Kos'yu) זורם מהפסגה לכיוון צפון מערב אל תוך נהר פצ'ורה שבאירופה. סלעי ההר הם קוורציט וסלע לווחה מותמר מעידן הפרוטרוזואיקון ותור הקמבריון. מצויים עליו מספר קרחונים. יערות דלילים של ארזית ושדר קיימים בעמקים שבבסיס ההר. מדרונותיו מכוסים בצמחיית טונדרה. הנתיב הנוח ביותר אל פסגת ההר נמצא על גבי המדרון הצפון-מערבי המתון שלו. המדרון הדרומי של ההר הוא תלול יותר ומשמש פחות לטיפוס על פסגתו. ראשונים להגיע אל פסגת ההר היו אנשי משלחת סוורואורלסק הסובייטית בשנת 1927. מדיה וקבצים בנושא הר נרודנאיה בוויקישיתוף ההר, באתר Peakbagger (באנגלית) ההר, באתר Welcome Ural (באנגלית) הר נרודנאיה, באתר אנציקלופדיה בריטניקה (באנגלית)
קולטר

האם התכוונתם ל... אן קולטר – פרשנית פוליטית אמריקאית מארי קולטר – אדריכלית ומעצבת אמריקאית מייק קולטר – שחקן קולנוע אמריקאי קוטלר קולט
קמבוזולה

קמבוזולה (בגרמנית: Cambozola) היא גבינת חלב פרה שהיא שילוב בסגנון של גבינת שמנת המשולשת הצרפתית בהבשלה רכה והגורגונזולה האיטלקית. קמבוזולה קיבלה פטנט וייצור תעשייתי עבור השוק העולמי על ידי החברה הגרמנית Hofmeister-Champignon. הגבינה נמכרת מאז 1983 ועדיין מיוצרת על ידי שמפיניון. במדינות דוברות אנגלית, קמבוזולה משווקת לעיתים קרובות כברי כחול. הגבינה עשויה משילוב של פטריות עובש Penicillium camemberti ואותו עובש כחול Penicillium roqueforti המשמש לייצור גורגונזולה, רוקפור וסטילטון. לחלב מוסיפים שמנת נוספת, מה שמעניק לקמבוזולה מרקם עשיר האופייני לגבינות קרמים משולשים (גבינת משולשת קרם או פרומאז' טריפל קרם היא גבינה המכילה יותר מ-75% שומן בחומר היבש שלה), בעוד שהקליפה הפורחת האכילה ("קליפה פורחת" היא קליפת גבינה רכה ונימוחה וצבעה לבן) דומה לזו של הקממבר. קמבוזולה עדינה במידה ניכרת מהגורגונזולה פיקנטה (שהיא מעט חריפה) וכוללת מרקם חלק וקרמי עם טעם גבינה כחולה מאופק. שמה של הגבינה הוא הלחם בסיסים (פורטמנטו) של קממבר וגורגונזולה. השם מתייחס גם לקמבודום, השם הרומי של קמפטן (Kempten), העיר שבה שוכנת חברת שמפיניון. המטבח הגרמני מדיה וקבצים בנושא קמבוזולה בוויקישיתוף אתר www.cambozola.com/ "PRESS RELEASE No 11/99 : "CAMBOZOLA" EVOKES THE PROTECTED DESIGNATION "GORGONZOLA"". curia.europa.eu. נבדק ב-24 ביולי 2023. {{cite web}}: (עזרה)
דגל ונצואלה

דגל ונצואלה אומץ ב-19 בפברואר 1954. הדגל כולל טריקולור של צהוב, כחול ואדום. הצבע הצהוב מסמל את השפע של המדינה, העושר של האדמה, זהב, ריבונות, הרמוניה, צדק וחקלאות ולבסוף את השמש, מקור האור. הצבע הכחול מסמל את הים הקריבי ואת החופים של ונצואלה. הצבע האדום מסמל את הדם שנשפך בעת המאבק לעצמאות המדינה מול ספרד. שבעת הכוכבים במרכז הדגל מסמלים את שבעת החותמים על הצהרת העצמאות של ונצואלה, שהיו נציגי הפרובינציות של קרקאס, קומונה, ברצלונה (לא העיר בספרד), ברינאס, מרגריטה, מרידה וטרוחיליו. ב-12 במרץ 2006 נוסף עוד כוכב לדגל, על פי החלטה של הנשיא הוגו צ'אווס שטען שהכוכב השמיני הוסף על פי חזונו של סימון בוליבר ולכבודו. הסמל בצד שמאל למעלה של הדגל נמצא בדגל המדינה, אך לא בדגל האזרחי השונה ממנו. בנוסף, הסוס שבסמל, אשר בדגל הישן פנה לכיוון ימין, אך ראשו פנה שמאלה, דוהר כעת לכיוון שמאל בדגל המדינה החדש. סמל ונצואלה המנון ונצואלה מדיה וקבצים בנושא דגל ונצואלה בוויקישיתוף דגל ונצואלה, באתר דגלי העולם (באנגלית) דגל ונצואלה, באתר אנציקלופדיה בריטניקה (באנגלית) ערך זה הוא קצרמר בנושא סמלים ובנושא ונצואלה. אתם מוזמנים לתרום לוויקיפדיה ולהרחיב אותו.
קאיו קאנדו

קאיו קאנדו קוריאה (בפורטוגזית: Caio Canedo Corrêa, בערבית: كايو كانيدو كوريا, בתעתיק מדויק: כאיו כאנידו כוריא; נולד ב-9 באוגוסט 1990 בוולטה רדונדה שבברזיל) הוא כדורגלן ברזילאי-אמירתי המשחק בעמדת החלוץ בקבוצת אל-וסל מליגת העל של איחוד האמירויות הערביות ובנבחרת איחוד האמירויות. קאנדו שיחק בברזיל בקבוצות הבוגרות של בוטפוגו, פיגיירנסה, אינטרנסיונל וויטוריה מליגת העל הברזילאית. בעונת 2014/2015 הושאל קאנדו מאינטרנסיונל לאל-וסל מליגת העל של איחוד האמירויות הערביות, ולאחר שהבקיע 16 שערים ב-22 הופעות ליגה במדי המועדון במהלך תקופת ההשאלה, חתם על חוזה קבוע במועדון. בסך הכל ערך 113 הופעות ליגה במדי המועדון, בהן הבקיע 66 שערים. ב-1 ביולי 2019 חתם קאנדו באל-עין מליגת העל של איחוד האמירויות הערביות. הוא ערך 70 הופעות ליגה במדי המועדון, בהן הבקיע 21 שערים. ב-1 ביולי 2023 חזר קאנדו לאל-וסל. בחודש ינואר 2020 קיבל קאנדו אזרחות אמירתית. ב-12 בנובמבר 2020 ערך קאנדו את הופעת הבכורה שלו בנבחרת איחוד האמירויות הערביות, בניצחון 3-2 על נבחרת טג'יקיסטן במשחק ידידות. ב-16 בנובמבר 2020 הבקיע את שער הבכורה שלו בנבחרת, בהפסד 3-1 מול נבחרת בחריין במשחק ידידות. נכלל בסגל נבחרת איחוד האמירויות הערביות לטורניר גביע אסיה 2023. מדיה וקבצים בנושא קאיו קאנדו בוויקישיתוף קאיו קאנדו, באתר Transfermarkt קאיו קאנדו, באתר Soccerway קאיו קאנדו, באתר WorldFootball.net קאיו קאנדו, באתר National Football Teams קאיו קאנדו, באתר FootballDatabase.eu קאיו קאנדו, באתר ESPN Al Ain FC's Caio Canedo Correa gets UAE citizenship באתר Khaleej Times, ‏ 20 בינואר 2020 (באנגלית) AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
פייפר (כתב עת)

פייפר (באנגלית: Paper; ידוע גם בשם Paper Mag) הוא כתב עת עצמאי שבסיסו בעיר ניו יורק המתמקד באופנה, תרבות פופולרית, חיי לילה, מוזיקה, אמנות וקולנוע. כתב העת הופץ בהתחלה מדי חודש, בסופו של דבר הפך הצטמצם לתפוצה רבעונית ולבסוף הופץ באינטרנט בלבד שם הוא עולה באופן קבוע. בשנת 2020, ההפצה הפיזית של כתב העת הופסקה בעקבות מגפת הקורונה בארצות הברית. לבסוף, הוחלט לעבור להפצה דיגיטלית. כתב העת פייפר נוסד ב-1984 על ידי קים האסטרייטר ודייוויד הרשקוביץ, עורכים לשעבר ב-SoHo Weekly News, בעזרת לוסי סיסמן וריצ'רד ווייגנד. הוא החל בתור כתב עת מודפס חודשי בצורה מתקפלת של שישה-עשר עמודים בשחור-לבן, ומאז הצטמצמה תפוצתו לפעם ברבעון עד להחלטה לעבור לתפוצה דיגיטלית בלבד. דוגמניות השער בעבר כוללות את קים קרדשיאן, קייטי פרי, מיילי סיירוס, פרינס, CL, קייסי מאסגרייבס, ג'ניפר לופז, ו-BTS. מדיה וקבצים בנושא פייפר בוויקישיתוף אתר האינטרנט הרשמי של פייפר (באנגלית) פייפר, ברשת החברתית אקס (טוויטר) פייפר, סרטונים בערוץ היוטיוב Paper Paper Magazine Acquired by Tom Florio’s New Media Group | BoF Exclusive, News & Analysis | BoF, web.archive.org, ‏2017-11-08 Emma Spedding, ‏The man behind Kim Kardashian's Paper Magazine cover on how to break the internet, The Telegraph, 18 April 2016 Katy Perry Goes Avant-Garde On The Cover Of ‘Paper’ Magazine, idolator, ‏2019-02-08 Miley Cyrus and Pet Pig 'Bubba Sue' Pose Nude for Cover of "Paper" Magazine, Time, ‏2015-06-08 (באנגלית) Coleman, Beth (1999). "Artist 2000: Prince & The Revelation". Paper (15th Anniversary Issue). New York: Paper Publishing Company (published June 1, 1999). p. 68. CL makes cover of U.S. Paper magazine, kpopherald.koreaherald.com Kacey Musgraves Poses In Just A Bra For ‘Paper’ Magazine, web.archive.org, ‏2019-09-05 Jennifer Lopez, Mariah Carey Land Paper Magazine Cover, web.archive.org, ‏2017-08-22 BTS Star In Paper Magazine’s ‘Break The Internet’ Issue For A Cover That Captures Their Phenomenal Impact, web.archive.org, ‏2019-11-19
עלי סאלח

עלי סאלח עלי סאלח עמר (בערבית: علي صالح علي صالح عمرو, בתעתיק מדויק: עלי צאלח עלי צאלח עמרו; נולד ב-22 בינואר 2000 בדובאי שבאיחוד האמירויות הערביות) הוא כדורגלן אמירתי המשחק בעמדת קשר הכנף בקבוצת אל-וסל מליגת העל של איחוד האמירויות הערביות ובנבחרת איחוד האמירויות. סאלח גדל במחלקת הנוער של אל-וסל, והחל לשחק בקבוצה הבוגרת של המועדון בשנת 2016 במסגרת ליגת העל של איחוד האמירויות הערביות. ב-30 באוגוסט 2019 ערך סאלח את הופעת הבכורה שלו בנבחרת איחוד האמירויות הערביות, בניצחון 4-0 על נבחרת הרפובליקה הדומיניקנית במשחק ידידות. ב-31 באוגוסט 2019 הבקיע את שער הבכורה שלו בנבחרת, בניצחון 5-1 על נבחרת סרי לנקה במשחק ידידות. נכלל בסגל נבחרת איחוד האמירויות הערביות לטורניר גביע אסיה 2023. מדיה וקבצים בנושא עלי סאלח בוויקישיתוף עלי סאלח, ברשת החברתית אינסטגרם עלי סאלח, באתר Transfermarkt עלי סאלח, באתר Soccerway עלי סאלח, באתר WorldFootball.net עלי סאלח, באתר National Football Teams עלי סאלח, באתר FootballDatabase.eu עלי סאלח, באתר ESPN AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
עבדאללה רמדאן

עבדאללה רמדאן בח'ית סלימאן בח'ית (בערבית: عبد الله رمضان بخيت سليمان بخيت, בתעתיק מדויק: עבדאללה רמצ'אן בח'ית סלימאן בח'ית; נולד ב-7 במרץ 1998 באיחוד האמירויות הערביות) הוא כדורגלן אמירתי-מצרי המשחק בעמדת הקשר בקבוצת אל-ג'זירה מליגת העל של איחוד האמירויות הערביות ובנבחרת איחוד האמירויות. רמדאן נולד באיחוד האמירויות הערביות להורים מצרים. רמדאן גדל במחלקת הנוער של אל-ג'זירה, והחל לשחק בקבוצה הבוגרת של המועדון בשנת 2018 במסגרת ליגת העל של איחוד האמירויות הערביות. ב-14 בנובמבר 2019 ערך רמדאן את הופעת הבכורה שלו בנבחרת איחוד האמירויות הערביות, בהפסד 1-0 לנבחרת וייטנאם במסגרת מוקדמות מונדיאל 2022. נכלל בסגל נבחרת איחוד האמירויות הערביות לטורניר גביע אסיה 2023. אל-ג'זירה אליפות איחוד האמירויות הערביות (1): 2020/2021 הסופר קאפ האמירתי (1): 2021/2022 מדיה וקבצים בנושא עבדאללה רמדאן בוויקישיתוף עבדאללה רמדאן, באתר Transfermarkt עבדאללה רמדאן, באתר Soccerway עבדאללה רמדאן, באתר WorldFootball.net עבדאללה רמדאן, באתר National Football Teams עבדאללה רמדאן, באתר ESPN AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
טחנון א-זעאבי

טחנון חמדאן סעיד א-זעאבי (בערבית: طحنون حمدان سعيد الزعابي, בתעתיק מדויק: טחנון חמדאן סעיד אלזעאבי; נולד ב-10 באפריל 1999 באיחוד האמירויות הערביות) הוא כדורגלן אמירתי המשחק בעמדת הקשר ההתקפי בקבוצת אל-וחדה מליגת העל של איחוד האמירויות הערביות ובנבחרת איחוד האמירויות. א-זעאבי גדל במחלקת הנוער של אל-וחדה, והחל לשחק בקבוצה הבוגרת של המועדון בשנת 2018 במסגרת ליגת העל של איחוד האמירויות הערביות. ב-12 באוקטובר 2020 ערך א-זעאבי את הופעת הבכורה שלו בנבחרת איחוד האמירויות הערביות, בהפסד 2-1 לנבחרת אוזבקיסטן במשחק ידידות. ב-12 באוקטובר 2023 הבקיע את שער הבכורה שלו בנבחרת, בניצחון 1-0 על נבחרת כווית במשחק ידידות. נכלל בסגל נבחרת איחוד האמירויות הערביות לטורניר גביע אסיה 2023. מדיה וקבצים בנושא טחנון א-זעאבי בוויקישיתוף טחנון א-זעאבי, באתר Transfermarkt טחנון א-זעאבי, באתר Soccerway טחנון א-זעאבי, באתר WorldFootball.net טחנון א-זעאבי, באתר National Football Teams טחנון א-זעאבי, באתר FootballDatabase.eu טחנון א-זעאבי, באתר ESPN AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)